**Illa Necker** (inglés *Necker Island*) é unha illa de 30 hectáreas no arquipélago das Illas Virxes Británicas xusto ao norte de Virgin Gorda no Caribe pertencentes a Reino Unido. Os terreos da illa son propiedade de Sir Richard Branson, presidente do Grupo Virgin, e forma parte da carteira de Virgin Limited Edition de  propiedades de luxo. Toda a illa funciona como un resort e pode acomodar ata 34 hóspedes, con espazo adicional para seis nenos.

Xeografía
---------

A illa Necker está situada no mar Caribe a 11 km ao nordés da illa principal de Tórtola e a 5´9 km ao norte da Virgin Gorda e ao nordés de  Prickly Pear e tamén da illa Mosquito (ás veces chamada Moskito Island), que tamén é propiedade de Branson. As Illas Virxes Británicas (IVB) son un grupo de illas que se atopa a preto de 1815 km. ao sueste de Miami, Florida, 184 km. ao leste de San Xoán de Porto Rico, e preto de 175 km. ao noroeste de Saint-Barthélemy. 

A illa é de orixe volcánica, ten unha superficie de ao redor de 0,3 km² e está rodeada por un arrecife de coral. Devil´s Hill ten a altura máxima cuns 50 metros sobre o mar

É unha illa de propiedade privada e non ten poboación permanente. Á illa só se pode chegar por helicóptero ou barco, o transbordador desde Tórtola tarda uns 30 minutos e desde Virgin Gorda uns 15 minutos.

Historia
--------

Illa Necker foi descuberta en 1493 por Cristovo Colón, durante a súa segunda viaxe ó Novo Mundo. Probablemente estivo sempre deshabitada ata finais do século XX.

A illa recibiu o nome de comandante da escuadra neerlandesa do século XVII,capitán Johannes de Neckere*.*

En 1672 a illa incorporouse á colonia británica de Antiga. En 1773 converteuse con outras illas no territorio das Illas Virxes Británicas.

En 1979 comprou a illa o aventureiro e empresario Sir Richard Branson. Tomoulle preto de 3 anos e 10 millóns de dólares transformar a illa nun complexo privado de luxo. A illa pode acomodar a 28 persoas e alúgase por 46.000 dólares por día.

O turismo é a única fonte de ingresos da illa, alugándose a persoas famosas que queren pasar as súas vacacións na illa.

Compra da illa por Richard Branson
----------------------------------

Richard Branson soubo que algunhas das illas das Illas Virxes Británicas estaban á venda en 1978. Pouco despois Branson foi ás Illas Virxes Británicas de vacacións para investigar os posibles negocios inmobiliarios. ao observar as illas por primeira vez, pensou usalas para vendelas a estrelas do rock da súa discográfica. Percorreu as illas en helicóptero a última illa que viu foi a illa de Necker e, despois de subir ao outeiro e quedar sorprendido pola vista e a vida salvaxe, decidiu mercar a illa. Despois de facer unha oferta de baixo valor de 100.000 dólares por unha illa de 6 millóns de dólares (debido aos seus fondos relativamente modestos naquel momento na súa carreira), foi rexeitado e escoltado de volta ao continente. Un ano despois, o propietario, John Lyttelton, 11º Vizconde de Cobham, necesitado de capital a curto prazo, finalmente vendeulla por 120.000 dólares. (Algunhas fontes afirman que Branson mercou a illa por 180.000 dólares), aínda que o propio Branson dixo a comprou por 120.000. Non obstante, o goberno impuxo unha restrición aos propietarios estranxeiros, o novo propietario tiña que desenvolver un resort dentro dos catro anos seguintes ou a illa volvería ao estado. Branson comprometeuse a construír un resort na súa illa dos seus soños tropicais.

Cando Branson mercou a illa, estaba deshabitada. El mercou a illa aos 28 anos, apenas seis anos despois de comezar co Grupo Virgin. Tardou tres anos e uns 10 millóns de dólares en convertela nunha illa privada. Usando pedra local, frondosas brasileiras, antigüidades asiáticas, alfombras indias, pezas de arte e tecidos e mobles de bambú de Balí, os arquitectos e deseñadores crearon unha vila en estilo balinés de 10 dormitorios na parte superior dun outeiro sobre a praia. Cada un dos dez dormitorios ten paredes abertas, ofrecendo unha vista de 360 ​​graos. A illa ten unha capacidade de aloxamento para 30 persoas e alugase por 65.000 dólares por día, 2.167 dólares por persoa e día. O custo de aloxamento inclúe o acceso a dúas praias, piscinas privadas, pistas de tenis, vistas escénicas, un chef persoal, un equipo de preto de 100 empregados e unha ampla gama de equipos para deportes acuáticos.

A gran casa na illa de Necker, construída despois do Furacán Irene en agosto de 2011.

Privacidade e acceso
--------------------

Aínda que os terreos da illa son de propiedade privada, de acordo a lei británica das Illas Virxes, todas as praias ata a liña da marea alta son terras da coroa e están abertas ao público.

Notas
-----

1. ↑  Margie Goldsmith (9 December 2013). "Where to vacation when you win the lottery". The Globe and Mail Inc. Consultado o 22 de xaneiro de 2017. Sir Richard Branson looks out at the glittering turquoise sea from a terrace of the Great House on Necker Island, his 30-hectare private paradise in the British Virgin Islands.
2. ↑  Contact Us | Necker Island
3. ↑  Rubenstein, David; Branson, Richard (25 de xullo de 2018). *The David Rubenstein Show: Richard Branson*. *Bloomberg* (en inglés). Escena en 16:02. Consultado o 28 de febreiro de 2019.
4. ↑  Wang, Amy B.; Horton, Alex (8 de setembro de 2017). "Richard Branson emerges from wine-cellar bunker after Irma ‘utterly devastated’ his private island". *The Washington Post*. Consultado o 28 de febreiro de 2019.
5. ↑  Branson, Richard. "A gorgeous girl named Joan, a Virgin Island & an unacceptable offer". *Virgin.com*. Consultado o 9 de febreiro de 2017.
6. ↑  "Necker Island". *Private Islands Online*. Private Islands Inc. Arquivado dende o orixinal o 08 de xullo de 2008. Consultado o 24 de agosto de 2019.
7. ↑  Richard Branson's treasure island where world's richest celebrities holiday, CNN, 2014-08-21. accessed 2015-05-15.
8. ↑  Necker Island prices, accessed 2015-05-15.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Necker, Illas Virxes Modificar a ligazón no Wikidata*** |

### Ligazóns externas

* Páxina oficial da illa Necker[*Ligazón morta*]– Sitio web Virgin Limited Edition *(en inglés)*
* Necker Island photographic guide enThe Paradise Island *(en inglés)*

|  |  |
| --- | --- |
| Control de autoridades | 
* Wd: Q747129
* GeoNames: 3577482

 |